ઉલ્લેખનીય છે કે, મહિલાઓને મંદિરમાં પ્રવેશ ના આપવા માટે મહિલાઓને આવતા માસિકને સૌથી મોટું કારણ માનવામાં આવે છે. પરંતુ આ ઉપરાંત પણ કેટલીક બાબતો છે. માનવામાં આવે છે કે, ભગવાન અયપ્પાએ પોતે જ નક્કી કર્યું હતું કે તેમના દર્શન માટે કોણ આવી શકે અને કોણ નહીં? મંદિરમાં દર વર્ષે લાખો પુરૂષો પહાડ ચડીને, ઉઘાડા પગે પણ આવે છે. તેઓ 41 દિવસનું વ્રત પણ કરે છે અને તે દરમિયાન તેઓ ધુમ્રપાન, દારૂ, નોન-વેજ, સેક્સ અને એ મહિલાઓથી દૂર રહે છે જેને માસિક સ્ત્રાવ ચાલુ હોય છે. ત્યાર બાદ જ તેઓ દર્શન કરવા આવે છે.